Eng arzon go‘sht, yog‘, sabzi O‘zbekistonning qaysi bozorlarida sotilayotgani ma’lum qilindi

Davlat statistika qo‘mitasi 2021-yil 25-avgust kungi hududiy markaziy dehqon bozorlarida o‘tkazilgan kuzatuv natijalari bo‘yicha alohida turdagi oziq-ovqat mahsulotlarining minimal-maksimal narxlarini e’lon qildi.

Unga ko‘ra, o‘rganilgan vaqt davomida asosiy oziq-ovqat mahsulotlari narxi quyidagicha:
Mol go‘shti 45 000 so‘mdan 68 000 so‘mgacha
1 kilogramm suyakli mol go‘shtining minimal narxi Nukus shahrining “Nukus dehqon bozori”da qayd etilgan (45 000 so‘m). Mol go‘shtining maksimal narxi esa Toshkent shahrining “Farhod dehqon bozori” va “Mirobod dehqon bozori”da kuzatilgan (68 000 so‘m).
Qo‘y go‘shti 52 000 so‘mdan 80 000 so‘mgacha (kilogramm)
Qo‘y go‘shtining minimal narxi Toshkent shahrining “Farhod dehqon bozori”da (52 000 so‘m) ro‘yxatga olingan. Maksimal narxi esa Chirchiq shahrining “Chirchiq dehqon bozori”, Toshkent shahrining “Oloy dehqon bozori”da (80 000 so‘m) kuzatilgan.
Kartoshka 1500 so‘mdan 5000 so‘mgacha (kilogramm)
Kartoshkaning minimal narxi Farg‘ona shahrining “Markaziy dehqon bozori”da qayd etilgan (1500 so‘m). Maksimal narxi esa Toshkent shahrining “Oloy dehqon bozori”da, “Farhod dehqon bozori” va “Mirobod dehqon bozori”da (5000 so‘m) kuzatilgan.
Piyoz 800 so‘mdan 3000 so‘mgacha (kilogramm)
Piyoz mahsulotining minimal narxi Termiz shahrining “Markaziy dehqon oziq-ovqat bozori”da (800 so‘m) ro‘yxatga olingan. Maksimal narxi esa Toshkent shahrining “Oloy dehqon bozori”da kuzatilgan (3000 so‘m).
Sabzi 2000 so‘mdan 10 000 so‘mgacha (kilogramm)
Sabzi mahsulotining minimal narxi Guliston shahrining “Guliston dehqon bozori”, Toshkent shahrining “Qo‘yliq dehqon bozori”da (2000 so‘m) qayd etilgan. Maksimal narxi esa Toshkent shahrining“Eski jo‘va dehqon bozori” da (10 000 so‘m) kuzatilgan.
Tuxum 5000 so‘mdan 14 000 so‘mgacha (10 dona)
Tuxum mahsulotining minimal narxi Toshkent shahrining “Qo‘yliq dehqon bozori”da qayd etilgan (5000 so‘m). Maksimal narxi esa Toshkent shahrining “Eski jo‘va dehqon bozori”, “Farhod dehqon bozori”da kuzatilgan (14 000 so‘m).
Guruch 5000 so‘mdan 18 000 so‘mgacha (kilogramm)
Guruch mahsulotining minimal narxi Nukus shahrining “Nukus dehqon bozori”da ro‘yxatga olingan (“Nukus 2” navli guruch 5000 so‘m). Maksimal narx esa Toshkent shahrining “Eski jo‘va dehqon bozori”, “Oloy dehqon bozori”da kuzatildi (“Lazer” navli guruch 18 000 so‘m).
O‘simlik yog‘i 14 000 so‘mdan 24 000 so‘mgacha (litr)
O‘simlik yog‘i minimal narxi Andijon shahrining “Yangi bozor dehqon bozori”, Jizzax shahrining “Jizzax markaziy dehqon bozori”, Toshkent shahrining “Mirobod dehqon bozori”da (mahalliy paxta yog‘i 14 000 so‘m) kuzatilgan. Maksimal narxi esa Toshkent shahrining “Oloy dehqon bozori”, “Mirobod dehqon bozori”da (kungaboqar yog‘i 24 000 so‘m) aniqlangan.
Shakar 7500 so‘mdan 9000 so‘mgacha (kilogramm)
Shakar mahsulotining minimal narxi Toshkent shahrining “Oloy dehqon bozori”, “Farhod dehqon bozori”, “Mirobod dehqon bozori”, “Eski jo‘va dehqon bozori” va “Qo‘yliq dehqon bozori”da (7500 so‘m) qayd etilgan. Maksimal narxi esa Jizzax shahrining “Jizzax markaziy dehqon bozori”, Toshkent shahrining “Mirobod dehqon bozori”da (9000 so‘m) kuzatilgan.
Bunda faqatgina dehqon bozorlari hududidagi oziq-ovqat mahsulotlari narxlari hisobga olingan. Supermarket, minimarket, do‘konlardagi narxlar inobatga olinmagan.